**María Teresa de Filippis**, nada en Nápoles o 11 de novembro de 1926 e finada en Scanzorosciate (Lombardía) o 8 de xaneiro de 2016, foi unha piloto de carreiras italiana. Foi a primeira muller en competir na Fórmula Un. Participou en cinco Grandes Premios do Campionato Mundial, debutou o 18 de maio de 1958, pero non anotou puntos no campionato. Aínda que tivo pouco éxito na súa carreira como piloto de Fórmula Un, gañou carreiras noutras series e é recordada como unha das pioneiras no deporte.

Traxectoria
-----------

Foi unha amazona afeccionada nos seus anos de adolescencia. Á idade de 22 anos, de Filippis comezou a súa carreira no automobilismo. Dous dos seus irmáns dixéronlle que non era capaz de pilotar moi rápido, incitándoa a facer unha aposta de que ía ser lenta. Gañou a súa primeira carreira, pilotando un Fiat 500 nunha carreira de 10 quilómetros entre Salerno e Cava de 'Tirreni. Pasou a pilotar no campionato italiano de automóbiles deportivos, terminando segunda na tempada 1954. Ao ver o seu potencial, Maserati fichouna como piloto oficial.

De Filippis participou en varios eventos de carreiras de motor, incluíndo hillclimbing e carreiras de resistencia. Antes de darlle a oportunidade de pilotar na Fórmula Un, terminou segunda nunha carreira de coches deportivos de apoio ao Gran Premio de Nápoles de 1956, pilotando un Maserati 200S.

### Andaina na Fórmula Un

Maserati 250F en 1957.
Maserati lograra o éxito na Fórmula Un como fabricante de chasis na década de 1950, fornecendo a varios equipos e gañando numerosas carreiras. En  1957. Juan Manuel Fangio gañou o título de pilotos nun Maserati 250F, a súa quinta e última vitoria no campionato. O equipo retirouse oficialmente do deporte a finais do ano, pero moitos dos coches quedaron, sendo pilotados por privados. O 18 de maio de 1958 de Filippis tivo a oportunidade de participar no Gran Premio de Mónaco, a segunda rolda da tempada de 1958, nun dos 250Fs. Dos 31 participantes só a metade estableceron un tempo o suficientemente bo para cualificar, De Filippis quedou fóra da carreira xunto ao debutante e futuro presidente da Formula One Management e Formula One Administration Bernie Ecclestone. O tempo De Filippis de 1'50.8 foi estaba a 5,8 segundos do tempo de cualificación dos 16 máis rápidos que incluía aos futuros campións do mundo Mike Hawthorn, Jack Brabham e Graham Hill na súa primeira carreira. Fangio deu a de Filippis unha chea de consellos durante a tempada. Nunha entrevista de 2006, lembrou que Fangio díxolle: "Vostede vai demasiado rápido, toma demasiados riscos".

O Gran Premio de Bélxica de 1958 permitiu a todos os pilotos competir sen ningún límite de tempo de cualificación. De Filippis clasificouse no último lugar, a case 44 segundos de Tony Brooks o pole position. Malia que dobrárona dúas veces na carreira de 24 voltas amañouse para terminar, aínda que no décimo e último lugar despois de que os outros nove coches non puideran terminar. Foi a única vez que rematou unha carreira.

Na seguinte carreira, o Gran Premio de Francia en Reims-Gueux o 6 de xullo de 1958, de Fillipis non puido competir. Afirmou nunha entrevista de 2006 que o director da carreira francesa, dixo "O único casco que unha muller debe usar é o que está no salón de peiteado" e impediulle participar.

De Filippis tivo un mal resultado no Gran Premio de Portugal de 1958 en agosto. Cualificou no último lugar, máis de 15 segundos máis lenta que o coche diante dela, e só aguantou seis voltas antes de que o seu motor fallara. O 7 de setembro de 1958, comezou a o seu Gran Premio de casa no Autodromo Nazionale Monza desde o último lugar. Completou 57 das 70 voltas antes de ter que retirarse con problemas no motor. Como foi a 14ª retirada definitivo dos 21, podería haber clasificado oitava.

De Filippis uniuse ao equipo Behra-Porsche RSK en  1959 pero de novo non puido cualificarse no Gran Premio de Mónaco. O seu tempo de 1'47.8 foi só tres segundos máis baixo que o de cualificación e un segundo por detrás do seu compañeiro de equipo Wolfgang von Trips. Foi o seu último intento de cualificar nun Gran Premio, aínda que ela continuou en activo no automobilismo.

### Retirada das carreiras

1958 foi un ano tráxico na Fórmula Un coa morte de varios pilotos. O líder do equipo de Porsche Jean Behra morreu nun accidente nas carreiras o 1 de agosto de 1959 cando pilotaba na carreira de apoio para o Gran Premio de Alemaña de 1959 en AVUS. De Filippis debía pilotar nese evento e quedou desolada polas mortes de varios amigos durante a súa participación no deporte, especialmente a de Behra. Deixou os circuítos e deu as costas ás carreiras de motor durante 20 anos.

De Filippis casou en 1960 e formou unha familia. Mantívose afastada de todas as formas de automobilismo ata 1979 cando se uniu ao Club Internacional de ex Pilotos de Gran Premio de F1, tomando o papel de Vicepresidenta en 1997. Tamén foi membro fundador do Maserati club, en 2004 pasaría a converterse no seu presidente.

Legado
------

De Filippis foi unha pioneira no automobilismo, un deporte dominado polos homes, ningunha muller volvería a correr na Fórmula Un durante os seguintes 15 anos. A súa compatriota italiana Lella Lombardi competiu entre 1974 e 1976 e segue sendo a única muller que terminou unha carreira de Fórmula Un nunha posición nos puntos. Outras catro mulleres competiron no deporte, a máis recente Giovanna Amati en 1992.

Rexistro de carreiras
---------------------

Resultado completos na Fórmula Un
---------------------------------

(Chave) As carreiras en letra grosa indican *pole position*; as carreiras en *cursiva* indican volta rápida.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1958 | Maria Teresa de Filippis | Maserati 250F | Maserati6 en liña | ARX | MONNSC | NED | 500 | BEL10 | FRA | GBR | ALE |  | ITARet | MOR | NC | 0 |
| Scuderia Centro Sud |  |  |  |  |  |  |  |  | PORRet |  |  |
| 1959 | Dr Ing F Porsche KG | Behra-Porsche RSK (F2) | Porsche Flat-4 | MONNSC | 500 | NED | FRA | GBR | ALE | POR | ITA | USA |  |  | NC | 0 |

### Resultados na Fórmula Un fóra de campionato

| Ano | Equipo | Chasis | Motor | 1 | 2 | 3 | 4 | 5 | 6 |
| --- | --- | --- | --- | --- | --- | --- | --- | --- | --- |
| 1958 | Maria Teresa de Filippis | Maserati 250F | Maserati6 en liña | BUE | GLV | SYR5 | AIN | INT | CAE |
| 1959 | Maria Teresa de Filippis | Maserati 250F | Maserati6 en liña | BUE | GLV | AIN | INTRet | OUL | SIL |
|

Notas
-----

1. 1 2  Williamson, Martin. "Maria Teresa de Filippis". ESPN. Consultado o 19 November 2011.
2. 1 2 3 4  Eve, James (5 March 2006). "Maria Teresa De Filippis". *Observer Sport Monthly*. Guardian News and Media Limited. Consultado o 19 November 2011.
3. ↑  "XIII GRAN PREMIO NAPOLI Another Bad Day for Ferrari". **Motor Sport* magazine archive*. xuño 1956. p. 61. Consultado o 1 xaneiro 2016.
4. ↑  Donaldson, Gerald. "Juan Manuel Fangio". *The Official Formula 1 Website*. Formula One World Championship Ltd. Consultado o 20 novembro 2011.
5. ↑  "Hawthorn's title in a season of tragedy". ESPN. Consultado o 20 novembro 2011.
6. ↑  "1958 Monaco Grand Prix". *The Official Formula 1 Website*. Formula One World Championship Ltd. Consultado o 20 novembro 2011.
7. ↑  "Monaco Grand Prix 1958 / Results". ESPN. Consultado o 20 novembro 2011.
8. ↑  "Graham Hill". ESPN. Consultado o 20 novembro 2011.
9. ↑  "Belgian Grand Prix 1958 / Results". ESPN. Consultado o 20 novembro 2011.
10. ↑  "Italian Grand Prix 1958 / Results". ESPN. Consultado o 21 novembro 2011.
11. 1 2  Resteck, Hilary; Schuster, Casey. "Maria Teresa de Filippis" (PDF). TheHenryFord.org. Arquivado dende o orixinal (PDF) o 25 de decembro de 2010. Consultado o 21 de novembro de 2011.
12. ↑  "Monaco Grand Prix 1959 / Results". ESPN. Consultado o 20 de novembro de 2011.
13. ↑  "Cooper powers Jack Brabham to the title". ESPN. Consultado o 20 novembro 2011.
14. ↑  Williamson, Martin (4 abril 2011). "Queens of speed". ESPN. Consultado o 19 de novembro de 2011.

Véxase tamén
------------

* Lista de mulleres pilotos de Fórmula 1

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Maria Teresa de Filippis Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q171572
* WorldCat
* VIAF: 308181218
* ISNI: 0000000430719032
* LCCN: no2014036477
* DriverDB: maria-teresa-de-filippis

 |